**HARFA**

**Beseda harfa izvira iz stare nordijske besede 'harpau' – 'trgati'** in ker je glasbilo s strunami spada v družino **brenkal**

 Harfa je prastar sestavljen kordofon– brenkalo, katerega izvor je skrit v najmanj 6000 let oddaljeni kulturi Bližnjega vzhoda. Verjetno je nastala, ko je človek ugotovil, da [tetiva](http://sl.wikipedia.org/wiki/Tetiva) [loka](http://sl.wikipedia.org/wiki/Lok) ob tresenju proizvaja lep [ton](http://sl.wikipedia.org/wiki/Ton) in so ji dodali še več strun.

Predstavljala je davno glasbilo angelov.V Svetem pismu lahko beremo, da je David z igranjem na harfo zdravil depresijo kralja Savla**.** Je eden najstarejših inštrumentov z najbogatejšo zgodovino razvoja in sega v četrto tisočletje pred našim štetjem. Prvo harfo so odkrili v grobnici iz prve dinastije leta 3300 pr.n.š..

Poznali so jo vsi kulturni narodi antike.Vse to pa dokazuje da je bila harfa izredno razširjeno glasbilo, ki so ga neprenehoma namerno preoblikovali in izpopolnjevali, kar velja za stare Egipčane, Asirce, Babilonce, Hebrejce, Grke (Grki so s pomočjo harfe uravnovešali psihično počutje), in zato je obseg starih harf zelo različen.

Zgodnje harfe so bili majhni prenosni inštrumenti. Prve harfe v Evropi so se pojavile v 8. stoletju na Irskem in Skandinaviji, nato v Angliji in od tu naprej na kontinent. V 18. in 19. stoletju so se v Evropi razširile 'nemške' harfe. Izredno velik napredek je pomenila zamisel 'pedalnih harf ', ki so razbremenile roke. Leta 1720 je prvi v harfo vdelal pet pedalov Hochbrucher, leta 1815 jo je izpopolnil Francoz S.Gerard, tako da je izdelal dvostopenjske pedale, tako so poleg osnovnega položaja pedali imeli še dva, od katerih je vsak zvišal ton strune za pol tona. Od tedaj tega glasbila še niso bistveno izboljšali. Razvoj je harfo z nenehnim dodajanjem strun iz preprostega toka prek kotne, trikotne, kromatične in kljukaste harfe v 19. stoletju pripeljal do današnje pedalne harfe.

Sodobna velika harfa je s svojim votlim trupom, elegantno zaobljenim vratom in z običajno bogato okrašenim srebrom gotovo eno najlepših orkestrskih glasbil. Harfa je edini stalni član orkestra med brenkali in skladbam daje prav poseben zvok. Danes poznamo koncertne in ljudske harfe, različice pa najdemo po vsem svetu.

**Sestavni deli harfe :** - glava

* steber
* resonančni trup
* strune
* pedali

Glasbeniku, ki igra na harfo, pravimo HARFIST. Harfist med igranjem sedi, instrument je pri tem med koleni in se z zgornjim resonančnim trupom dotika igralčevih prsi. Roki morata iztegnjeno segati do zadnje strune v basu in med njima mora biti primerna razdalja, saj je število strun omejeno na 47. Pedali pa so izdelani tako, da jih harfist med igro zlahka premika. Harfne strune trzajo zgolj s prsti (brez mezinca). Zato je harfa veljala za moški instrument, saj zaradi boljše zasnove rok z manj truda izvabijo iz harfe lepši zvok.

Dekleta pa imajo več težav pri igranju, zaradi tanjše kože na prstih – harfistka mora zato imeti dokaj močne roke.

Čeprav je harfa, eden najdražjih inštrumentov, ima danes zelo pomembno vlogo v vseh zvrsteh in stilih glasbene umetnosti. Njena izrazna moč je v načinu dotika s strunami tako napredovala, da ob njej začuti človek fizično in duševno popolnost, zato je močan vir osebnostnega oblikovanja mladega človeka.

**Znani slovenski harfisti:**[Dalibor Bernatovič](http://sl.wikipedia.org/w/index.php?title=Dalibor_Bernatovi%C4%8D&action=edit&redlink=1), [Urška Križnik Zupan](http://sl.wikipedia.org/wiki/Ur%C5%A1ka_Kri%C5%BEnik_Zupan), [Ruda Ravnik Kosi](http://sl.wikipedia.org/wiki/Ruda_Ravnik_Kosi), [Natalija Ristič](http://sl.wikipedia.org/w/index.php?title=Natalija_Risti%C4%8D&action=edit&redlink=1), [Sofia Ristič](http://sl.wikipedia.org/wiki/Sofia_Risti%C4%8D), [Mojca Zlobko Vajgl](http://sl.wikipedia.org/wiki/Mojca_Zlobko_Vajgl),…